URCO visita Rafelbunyol en una nova exhibició
2025-07-24

En aquests dies, la Unitat Canina de la Policia Local de Burjassot (URCO) ha realitzat una nova exhibició per a escolars. En aquesta ocasió, URCO s’ha desplaçat fins a la localitat de Rafelbunyol on ha mostrat als alumnes de l’IES Rafelbunyol els seus dots en la cerca de substàncies estupefaents.

Els xavals presents en l’exhibició, realitzada en col·laboració amb la Policia Local del municipi, han gaudit veient actuar a la unitat canina burjassotera i han tingut l’oportunitat de conéixer, de primera mà, el gran treball que realitza el seu ensinistrador amb els cans.